स्कुल, कलेज, क्लब, सामाजिक क्षेत्रसँग टाई अप गरी म प्रहरी कार्यमा सहयोग लिने बृहतु काम गर्थें । प्रहरीहरूको वृत्ति विकासमा खाली भएको पद पन्ध्र दिनभित्र र सरुवा चक्राकार प्रणलीको बनाउँथेँ जहाँ सबका सबले दुर्गमदेखि प्रशासनिक इकाइ र फिल्डमा जानैपर्ने बाध्यता हुन्थ्यो र कामको मूल्याङ्कनको विशेष व्यवस्था गर्थेँ । प्रहरी कर्मचारीमा उच्च नैतिकता ल्याउने कार्यक्रम चलाउँथेँ । सरकारमा यदि कृष्णप्रसाद सिटौलाजस्ता नै गृहमन्त्री भएका भए पनि मेरो काम देखेर तिनले नाक फुलाउने र यी हाम्रो सरकारले गरेको काम भन्दै फुर्ती लाउन सक्ने र चुनावमा मैले गरेको काम भन्दै भाषण गर्न सक्ने बनाइदिन्थेँ । अरूभन्दा म प्रहरी सेवाको क्षेत्रमा केही न केही त अविस्मरणीय काम गर्थेँ भन्ने लाग्छ ।
